
[bookmark: _Hlk125387305]От първи януари 2023 година се променят условията за получаване на пенсия за пълен осигурителен стаж и възраст. 

За да придобият право на пенсия за осигурителен стаж и възраст 
от 1 януари 2023 г., осигурените лица трябва да имат навършена минимална пенсионна възраст и определен стаж.

През 2023 година (по чл. 68, ал. 1 и ал. 2 от КСО)
мъжете у нас ще мога да се пенсионират на възраст от 64 години и 6 месеца и 39 години и 4 месеца стаж, 
а жените на възраст 62 години и 36 години и 4 месеца стаж. 

Какви са условията за 1 година по-ранно пенсиониране по общия ред. 
За мъжете съответно - възраст 63 години и 7 месеца и 39 години и 6 месеца стаж, 
[bookmark: _Hlk125487093]за жените - възраст 61 години и 2 месеца и 36 години и 6 месеца стаж.
За всеки недостигащ месец до общата пенсионна възраст пенсията се намалява пожизнено с 0,4%.

Правото на пенсия не се погасява по давност. Лицата, които в предходна година са изпълнили условията за придобиване право на пенсия за осигурителен стаж и възраст, ще могат да се пенсионират във всеки следващ момент по вече изпълнените условия и през следващите години, независимо от това дали има промени в условията за пенсиониране. Вземането на пенсия се погасява с изтичането на 3-годишен давностен срок, считано от 1 януари на годината, следваща годината, за която се отнася.

Предвиденото плавно увеличаване и постепенно изравняване на пенсионната възраст за пенсиониране по общия ред (по чл. 68, ал. 1 от КСО) (както за жените, така и за мъжете) следва да завърши при навършването на 65-годишна възраст и за двата пола през 2037 г. След това, възрастта по чл. 68, ал. 1 от КСО ще се обвързва с нарастването на средната продължителност на живота (на основание чл. 68, ал. 5 от КСО).

Изискуемият осигурителен стаж за пенсиониране (по чл. 68, ал. 2 от КСО) за работещите при условията на трета категория труд също нараства с по два месеца годишно за жените и мъжете до достигане през 2037 г. на 37 години за жените и 40 години за мъжете.



ПЕНСИОНИРАНЕ НА УЧИТЕЛИ
УСЛОВИЯ ЗА ПРИДОБИВАНЕ НА ПРАВО ЗА СРОЧНА ПЕНСИЯ 
ЗА ОСИГУРИТЕЛЕН СТАЖ И ВЪЗРАСТ НА УЧИТЕЛИТЕ 
ОТ УЧИТЕЛСКИЯ ПЕНСИОНЕН ФОНД
(РАННО ПЕНСИОНИРАНЕ)


От 1 януари 2023 г. осигурените на учителски длъжности лица придобиват право на пенсия за осигурителен стаж и възраст (по чл. 69в, ал. 1 от КСО) при навършване на 
59 години от жените и 61 години и 6 месеца от мъжете, 
при условие че имат учителски осигурителен стаж 
25 години и 8 месеца за жените и 30 години и 8 месеца за мъжете. 
От първия ден на всяка следваща календарна година до навършването на 62-годишна възраст за жените и мъжете възрастта се увеличава, като увеличението за жените е с по 2 месеца до 2029 г. и с по 3 месеца от 2030 г. Възрастта за мъжете се увеличава с по 1 месец годишно, а изискването за продължителността на учителския осигурителен стаж (25 години и 8 месеца за жените и 30 години и 8 месеца за мъжете) не се променя. Условията за пенсиониране на учителите са показани по години в следната таблица:
	Година на навършване на възрастта по чл. 69в, ал. 1 КСО
при наличието на изискващия се учителски осигурителен стаж

	година
	жени
	мъже

	
	възраст
	стаж
	възраст
	стаж

	2023
	59 г.
	25 г. 8 м.
	61 г. 6 м.
	30 г. 8 м.

	2024
	59 г. 2 м.
	25 г. 8 м.
	61 г. 7 м.
	30 г. 8 м.

	2025
	59 г. 4 м.
	25 г. 8 м.
	61 г. 8 м.
	30 г. 8 м.

	2026
	59 г. 6 м.
	25 г. 8 м.
	61 г. 9 м.
	30 г. 8 м.

	2027
	59 г. 8 м.
	25 г. 8 м.
	61 г. 10 м.
	30 г. 8 м.

	2028
	59 г. 10 м.
	25 г. 8 м.
	61 г. 11 м.
	30 г. 8 м.

	2029
	60 г.
	25 г. 8 м.
	62 г.
	30 г. 8 м.

	2030
	60 г. 3 м.
	25 г. 8 м.
	62 г.
	30 г. 8 м.

	2031
	60 г. 6 м.
	25 г. 8 м.
	62 г.
	30 г. 8 м.

	2032
	60 г. 9 м.
	25 г. 8 м.
	62 г.
	30 г. 8 м.

	2033
	61 г.
	25 г. 8 м.
	62 г.
	30 г. 8 м.

	2034
	61 г. 3 м.
	25 г. 8 м.
	62 г.
	30 г. 8 м.

	2035
	61 г. 6 м.
	25 г. 8 м.
	62 г.
	30 г. 8 м.

	2036
	61 г. 9 м.
	25 г. 8 м.
	62 г.
	30 г. 8 м.

	2037
	62 г.
	25 г. 8 м.
	62 г.
	30 г. 8 м.



[bookmark: _Hlk125487425]На лицата, подали заявления и изпълнили горните изисквания, се отпуска срочна пенсия за ранно пенсиониране от Учителския пенсионен фонд в размер, определен по общия ред за изчисляване на пенсия за осигурителен стаж и възраст (по чл. 70 от КСО) и намален с 0,1 на сто за всеки месец, недостигащ на лицето до навършване на възрастта му за придобиване право на пенсия по общия ред (по чл. 68, ал. 1 от КСО).
АДАПТИРАНЕ ПЕНСИОНИРАНЕТО НА УЧИТЕЛИ КЪМ ОБЩИЯ РЕД
КСО Чл. 69в
(3) (Доп. - ДВ, бр. 99 от 2017 г., в сила от 01.01.2018 г.) На учителите, които са придобили право на пенсия при условията на ал. 1 (чл. 69в) и се пенсионират при условията на чл. 68, ал. 1 и 2, се изплащат пенсии за осигурителен стаж и възраст от фонд "Пенсии" и добавка от Учителския пенсионен фонд в размер 0,33 на сто от пенсията за всеки месец, за който има осигурителна вноска във фонда след придобиване право на пенсия по ал. 1. При представянето на данни за допълнително положен учителски осигурителен стаж след отпускането на пенсия по чл. 68, ал. 1 и 2, към която се изплаща добавка от Учителския пенсионен фонд, броят на месеците, от които е определена добавката, се увеличава с броя месеци след пенсионирането, за които има осигурителни вноски в същия фонд.
(4) На учителите, които имат изискуемия по ал. 1 учителски осигурителен стаж и се пенсионират след навършване на възрастта по чл. 68, ал. 1, се изплаща пенсия в пълен размер от Учителския пенсионен фонд до навършване на възрастта по чл. 68, ал. 3. След навършване на възрастта по чл. 68, ал. 3 пенсията се изплаща за сметка на фонд "Пенсии".

УСЛОВИЯ ЗА ПРИЗНАВАНЕ НА УЧИТЕЛСКИ ОСИГУРИТЕЛЕН СТАЖ
КСО Чл. 69в,(5) Лицата, които заемат учителски длъжности, и зачитането на осигурителния стаж за учителски по смисъла на този кодекс се определят с наредбата по чл. 106.
Учителски стаж е осигурителният стаж, положен на учителска или възпитателска длъжност в учебни и възпитателни заведения/институции. 
За учителски стаж се счита и осигурителният стаж на директорите и заместник-директорите на учебни и възпитателни заведения/институции, ако те са изпълнили пълната норма задължителна преподавателска работа.
Учителски стаж е и осигурителният стаж на лицата, заемащи длъжности по списък, утвърден от министъра на образованието и науката, съгласуван с управителя на НОИ, ако отговарят на изискванията за заемане на длъжността "учител" или "възпитател", съобразно придобитото образование, професионална квалификация и правоспособност, и са изпълнили пълната норма за задължителна преподавателска работа.
Длъжностите, които са включени в този списък, са следните:
· помощник директор с преподавателска заетост;
· ръководител на филиал в междуучилищен център за трудово-политехническо обучение;
· ръководител на учебно изчислителен кабинет;
· педагогически съветник;
· хореограф;
· корепетитор;
· логопед;
· педагог;
· психолог;
· инструктор по трудово обучение;
· дружинен ръководител;
· преподавател;
· рехабилитатор;
· инструктор по кормилни упражнения;
· учител-методик – от учебната 2010/2011 година;
· възпитател-методик – от учебната 2010/2011 година
· треньор по вид спорт - от 23.04.2018 г.
За учителски стаж се зачита и осигурителният стаж, положен след 1 януари 2007 г. на длъжността "възпитател" в домовете за деца, лишени от родителска грижа, и осигурителният стаж, положен след 1 януари 2008 г. на длъжността "възпитател" в останалите специализирани институции за предоставяне на социални услуги за деца или в други места за предоставяне на социални услуги в общността, както и осигурителният стаж, положен след 1 януари 2009 г. на длъжността "педагог" или "възпитател" в домовете за медико-социални грижи за деца и в детските ясли.
Учебни и възпитателни заведения са създадените по реда на отменения Закон за народната просвета, действал до 01.08.2016 г., или по действащия от същата дата Закон за предучилищното и училищното образование.



